คุณมองดอกเบี้ยตอนนี้อย่างไร และคุณจะลงทุนอะไร (ตอนจบ)
ต่อจากคราวที่แล้วลองมาพิจารณาทางเลือกในการลงทุนอื่นๆ กันดู
28 ก.พ. 2556

ต่อจากคราวที่แล้วลองมาพิจารณาทางเลือกในการลงทุนอื่นๆ กันดู 
สำหรับกองทุนรวมทองคำ แม้ช่วงปีที่ผ่านมารวมถึงช่วงนี้ผลตอบแทนดูไม่ค่อยดีนักเมื่อเทียบกับช่วง 35 ปีที่ผ่านมา แต่ลองมองดูอย่างนี้ครับว่า หนึ่ง ราคาทองคำไทยต่อบาทดูๆ แล้วอยู่ในกรอบ 2.32.4 หมื่นบาท (รวมถึงทองคำนอกก็อยู่ในกรอบเดิม) สอง นักวิเคราะห์มองทิศทางทองคำขึ้นอยู่กับปัจจัยเดิมในปี 2555 เช่น นโยบายทางการเงินของธนาคารกลางขนาดใหญ่ อย่างธนาคารกลางสหรัฐ (FED) ธนาคารกลางยุโรป (ECB) ธนาคารกลางจีน (PBOC) จากการผ่อนคลายนโยบายทางการเงิน ซึ่งเชื่อว่าจะยังดำเนินการอย่างต่อเนื่องในช่วงปี 2556 และปัญหาหนี้สินยุโรป ดังนั้นถ้าไม่มีอะไรใหม่ ราคาทองคำคุณว่าจะอยู่ในช่วงไหน (แต่ต้องติดตามปัจจัยใหม่ที่จะเกิดขึ้นด้วยนะครับ) และถ้าคุณมีมุมมองแบบยาวๆ ราคาทองคำที่อยู่ในช่วงนี้ต่ำแล้วหรือยัง??? ดังนั้นหากคุณคิดว่ามีทองคำอยู่ในสินทรัพย์เพื่อการลงทุนบ้างก็ดี ก็แนะนำกองทุนทองคำครับ
ประชาสัมพันธ์กองทุนรวมโครงสร้างพื้นฐานกันสักนิด นอกเหนือจากกองทุนรวมอสังหาริมทรัพย์ที่จะมีเปิดเพิ่มเติมในปีนี้ หากท่านติดตามข่าวสารการลงทุนก็คงได้ยินมาบ้างกับกองทุนรวมโครงสร้างพื้นฐาน ระบบขนส่งมวลชนทางรางบีทีเอส โกรท (BTS Rail Mass Transit Growth Infrastructure Fund – BTSGIF) ซึ่งอยู่ระหว่างการประชาสัมพันธ์การลงทุนและการอนุมัติจัดตั้งกองทุน ซึ่งผลประโยชน์จากการลงทุนก็น่าสนใจ เช่น เงินลงทุนที่มีโอกาสเติบโตจากการดำเนินกิจการและเงินปันผลที่ได้รับยกเว้นภาษีเงินได้ถึง 10 ปี นับตั้งแต่วันจัดตั้งกองทุน ที่หยิบมาพูดถึงเพื่อให้ผู้สนใจได้เห็นโอกาสในการลงทุนใหม่ๆ ที่จะเกิดขึ้น แต่ต้องศึกษาข้อมูลให้ดีก่อนการลงทุน ไม่ว่าจะลงทุนอะไรก็ตาม
จริงๆ กองทุนรวมตราสารหนี้ก็น่าสนใจนะครับสำหรับผู้ที่รับผลขาดทุนที่อาจเกิดขึ้น (ความเสี่ยง) ได้น้อยหรือรับไม่ได้เลย แต่อย่างน้อยๆ ก็ขอให้เลือกกองทุนรวมตราสารหนี้ที่ให้ได้ผลตอบแทนที่สูงกว่าอัตราดอกเบี้ยเงินฝาก รวมคิดถึงเรื่องระยะเวลาการลงทุนด้วย โดยเพิ่มเรื่องมุมมองต่ออัตราดอกเบี้ยในอนาคตกันสักนิด บอกแบบนี้งงกันไหมครับ ถ้างั้นยกตัวอย่าง หากมองว่าทั้งปีดอกเบี้ยนโยบายไม่ปรับขึ้นแน่ๆ หากคิดอย่างนี้ถ้ามีกองทุนรวมตราสารหนี้ที่ให้ผลตอบแทน 1 ปี ที่สูงกว่าอัตราดอกเบี้ยเงินฝาก 1 ปี ก็น่าลงทุน แต่หากมองว่าดอกเบี้ยมีโอกาสปรับเพิ่มขึ้นภายใน 3-6 เดือนนี้ อย่างนี้ลงทุนในกองทุนที่กำหนดอายุสั้นหน่อย อาจ 36 เดือนเช่นเดียวกัน เพื่อเป็นการเพิ่มโอกาสให้กับเงินลงทุนที่อาจได้รับผลตอบแทนที่สูงขึ้นตามอัตราดอกเบี้ยที่สูงขึ้น
สำหรับท่านที่ลงทุนใน LTF หรือ RMF ไม่ต้องรอปลายปีแล้วค่อยซื้อ แนะนำทยอยลงทุนได้เลย เพราะท่านคงไม่สามารถคาดการณ์อนาคตได้ว่าราคาของกองทุนที่ลงทุนนั้นจะถูกหรือแพง จะขึ้นหรือลงกว่าตอนนี้ และหากท่านต้องการของแจกของแถมโปรโมชันในงานก็อาจจะผิดหวัง เพราะปีนี้กองทุนต่างๆ จะเน้นในเรื่องผลการดำเนินงานของกองทุนครับ ก็ฝากกันไว้